**projektas**

**reg. Nr. T-7**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės tarybos 2020 m. LAPKRIČIO 25 d. sprendimo Nr. T1-220 „DĖL Pasvalio rajono SAVIVALDYBĖS TURTO PERDAVIMO VIEŠAJAI ĮSTAIGAI pasvalio pirminės asmens sveikatos priežiūros centrui PAGAL PATIKĖJIMO SUTARTĮ“ pakeitimo**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir atsižvelgdama į viešosios įstaigos Pasvalio pirminės asmens sveikatos priežiūros centro 2022 m. sausio 4 d. raštą Nr. R3-5 „Dėl nekilnojamojo turto perdavimo“, Pasvalio rajono savivaldybės taryba nusprendžia:

1. Priimti viešosios įstaigos Pasvalio pirminės asmens sveikatos priežiūros centro grąžinamą Pasvalio rajono savivaldybės turtą, perduotą Pasvalio rajono savivaldybės tarybos 2020 m. lapkričio 25 d. sprendimo Nr. T1-220 „Dėl Pasvalio rajono savivaldybės turto perdavimo viešajai įstaigai Pasvalio pirminės asmens sveikatos priežiūros centrui pagal patikėjimo sutartį“ (toliau – Sprendimas) 1.1.10, 1.1.19, 1.1.23 ir 1.1.24 papunkčiais, ir pakeisti Sprendimą, pripažįstant netekusiais galios šio Sprendimo 1.1.10, 1.1.19, 1.1.23 ir 1.1.24 papunkčius.

2. Įgalioti Pasvalio rajono savivaldybės administracijos direktorių pasirašyti susitarimą dėl Savivaldybės turto patikėjimo sutarties Nr. ASR-618, sudarytos 2020 m. lapkričio 30 d. su viešąja įstaiga Pasvalio pirminės asmens sveikatos priežiūros centru, pakeitimo bei perdavimo ir priėmimo (grąžinimo) aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-01-24 tel. (8 451) 54 114

Suderinta DVS Nr. RTS-10

Pasvalio rajono savivaldybės tarybai

**AIŠKINAMASIS RAŠTAS**

**Pasvalio rajono savivaldybės tarybos 2020 m. LAPKRIČIO 25 d. sprendimo Nr. T1-220 „DĖL Pasvalio rajono SAVIVALDYBĖS TURTO PERDAVIMO VIEŠAJAI ĮSTAIGAI pasvalio pirminės asmens sveikatos priežiūros centrui PAGAL PATIKĖJIMO SUTARTĮ“ pakeitimo**

2022-01-24

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos sprendimo projektas parengtas atsižvelgiant į viešosios įstaigos Pasvalio pirminės asmens sveikatos priežiūros centro 2022 m. sausio 4 d. raštą Nr. R3-5 „Dėl nekilnojamojo turto perdavimo“, kuriuo prašoma pakeisti 2020 m. lapkričio 30 d. sudarytą Savivaldybės turto patikėjimo sutartį Nr. ASR-397, nes ši įstaiga nori grąžinti jos funkcijoms vykdyti nereikalingą nekilnojamąjį turtą – negyvenamąsias patalpas, esančias Ryto g. 30, Norgėlų k., Joniškėlio apyl. sen., Pasvalio r. sav., Dagių k., Saločių sen., Pasvalio r. sav., Tėviškės g. 8, Meškalaukio k., Joniškėlio apyl. sen., Pasvalio r. sav., ir Gamyklos g. 22, Kraštų k., Krinčino sen., Pasvalio r. sav.

**2. Sprendimo projekto tikslai ir uždaviniai.**

Vadovaujantis Lietuvos Respublikos sveikatos priežiūros įstaigų įstatymu, Pasvalio rajono savivaldybei nuosavybės teise priklausantis turtas, kurį patikėjimo teise valdė Pasvalio rajono savivaldybės administracija, Pasvalio rajono savivaldybės tarybos 2020 m. lapkričio 25 d. sprendimu Nr. T1-220 „Dėl Pasvalio rajono savivaldybės turto perdavimo viešajai įstaigai Pasvalio pirminės asmens sveikatos priežiūros centrui pagal patikėjimo sutartį“ (toliau – Sprendimas) buvo perduotas viešajai įstaigai Pasvalio pirminės asmens sveikatos priežiūros centrui pagal patikėjimo sutartį.

Kadangi, vadovaujantis Pasvalio rajono savivaldybės tarybos 2021 m. gruodžio 22 d. sprendimu Nr. T1-235 „Dėl Pasvalio rajono savivaldybės tarybos 2018 m. kovo 21 d. sprendimo Nr. T1-50 „Dėl viešosios įstaigos Pasvalio pirminės sveikatos priežiūros centro valdymo struktūros ir pareigybių sąrašo patvirtinimo“ pakeitimo“, panaikinti Norgėlų, Dagių, Meškalaukio ir Kraštų medicinos punktai, šiai įstaigai minėtų punktų negyvenamosios patalpos nereikalingas jos funkcijoms vykdyti, taigi jos turi būti grąžintos turto patikėtojui – Savivaldybės administracijai. Tuo tikslu parengtas šis sprendimo projektas dėl aukščiau minėto Sprendimo pakeitimo – pripažįstant netekusiais galios 1.1.10, 1.1.19, 1.1.23 ir 1.1.24 papunkčius.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė